google/wiki40b huggingface dataset:
EURES

EURES (angl. EURopean Employment Services, Europos užimtumo tarnybos) – 1993 m. Europos Sąjungoje (ES) pradėjęs veikti tarpinstitucinis bendradarbiavimo tinklas, skirtas pagerinti sąlygas laisvam asmenų judėjimui ES narių bei kitų prisijungusiųjų valstybių darbo rinkoje. EURES veikla reglamentuojama ES bei valstybių narių teisės aktais.

Veikla

EURES tinkle visose valstybėse narėse dirba daugiau nei 700 darbuotojų, kurie konsultuoja darbo ieškančiuosius bei darbdavius, keičiasi naujausia informacija apie laisvas darbo vietas, darbo rinkos, studijų ir gyvenimo sąlygas valstybėse narėse su Europos Komisijos, kitų EURES narių ir partnerių atstovais. EURES tinklalapiuose suteikiama galimybė įkelti savo CV, iš bendros duomenų bazės pateikiami darbo ieškantiems asmenims bei darbdaviams aktualūs duomenys. Bendradarbiaujant pasienio regionams veikla vykdoma pagal atskirus susitarimus tarp konkrečių šalių, pvz., Airijos - Šiaurės Airijos (Jungtinė Karalystė) pasienio regionuose. Šiuo metu yra vystomos 22 EURES pasienio regionų bendradarbiavimo iniciatyvos.
Breinigerbergas

Breinigerbergas (vok. Breinigerberg) – miestas Vokietijos vakaruose, Šiaurės Reino-Vestfalijos žemėje, Belgijos ir Nyderlandų pasienyje. 2005 m. mieste gyveno 971 gyventojų.
Naudingumo koeficientas

Naudingumo koeficientas – naudingo ir viso darbo (ar sunaudotos šilumos) santykis. Šis dydis neturi dimensijos.
…
Naudingumo koeficientas negali viršyti 1, nes būtų pažeidžiamas energijos tvermės dėsnis. Kai kurių prietaisų naudingumo koeficientai artimi 1 (pvz., transformatoriaus). Ypač mažus naudingumo koeficientus turi šiluminiai varikliai. Dar mažesnius n.k. turi garsiakalbiai (apie 0.02).
Romualdas Morkevičius

Biografija

1981 m. baigė Kauno politechnikos institutą, elektros sistemų inžinierius. 1981–1984 m. Šiaulių elektros tinklų eksploatacijos inžinierius. 1984–1985 m. Šiaulių elektros tinklų Raseinių rajono viršininko pavaduotojas, 1985–2004 m. viršininkas. 2004 m. AB „Vakarų skirstomieji tinklai“ filialo Šiaulių elektros tinklų direktorius. 2004–2005 m. AB „Vakarų skirstomieji tinklai“ Skyrių valdymo tarnybos Šiaulių regiono vadovas. 2005 m. UAB „Eugensa“ Klaipėdos filialo direktorius. 2005–2006 m. Lietuvos ir Norvegijos UAB „Norvelita“ ūkio dalies direktorius. 2006 m. LR Seimo nario Andriaus Baranausko padėjėjas. 2006–2010 m. Kauno apskrities viršininkas.
Nuo 2006 m. Pilietinės demokratijos partijos narys.
Jenny Haniver

Jenny Haniver - dirbinys iš rajos kūno, kuris buvo tam tikru būdu išpjaustytas ir suformuotas, o po to išdžiovintas, taip tapdamas fantastinio gyvūno mumija.
Jenny Haniver darymas buvo Antverpeno uoste neturinčių ką veikti jūrininkų pramoga - jie iš rajų darydavo džiovintas „undines“, kurias paskui nulakuodavo. Šiuos dirbinius jie pardavinėdavo.
Jenny Haniver darydavo panašius į velnius, angelus, drakonus. Kai kurie autoriai teigia, kad jūrų vienuolis iš tikrųjų buvo Jenny Haniver.
Anksčiausias žinomas Jenny Haniver piešinys pasirodė 1558 m. Konrado Gesnerio veikalo „Historia Animalium“ IV tome. Gesneris perspėjo, kad tai tėra performuotos rajos ir nereikia tikėti, kad tai miniatiūriniai drakonai ar kitokios pabaisos, kuo tais laikais daug kas tikėjo.
FK Niva Ternopìlʹ

Istorija

Iki 1981 m. žaidė Podgaicuose, iki 1984 m. Berežanuose, nuo 1985 m. Ternopilyje.
Delfinai (grupė)

Istorija

„Delfinai“ debiutavo su singlu Svajonės, kuris netrukus tapo vienu iš grojamiausių kūrinių Lietuvos radijo stočių eteryje. Kiti singlai Viskas Bus Gerai, Žemyn taip pat susilaukė didelio populiarumo. Debiutinis albumas Svajonės tapo vienas perkamiausių Lietuvoje (>70 tūkst. kopijų). Grupės populiarumas nesumenko ir jų grojamos dainos užima topų viršūnes.
„Delfinai“ keliskart apdovanoti Radiocentro apdovanojimuose.
Nuo 2009 m. ši grupė nekoncertuoja ir yra nutraukusi savo veiklą.
Milan Kundera

Milanas Kundera (g. 1929 m. balandžio 1 d. Brno) – prozininkas, dramaturgas, poetas, eseistas. Labiausiai išgarsėjo romanu Nepakeliama būties lengvybė.

Gyvenimas

Milan Kundera gimė 1929 m. balandžio 1 d. Brno, Čekoslovakijoje. Gimė inteligentų šeimoje, jo tėvas – Ludvík Kundera (1891–1971), buvo žymus čekų muzikologas ir pianistas, kompozitoriaus Leoš Janáček mokinys. Ludvik Kundera dėstė Brno universitete, buvo Brno muzikos akademijos vadovas (1984–1961). Nuo pat vaikystės Milan Kundera su tėvo pagalba mokėsi skambinti pianinu.
M. Kundera pirmus eilėraščius sukūrė dar besimokydamas vidurinėje mokykloje. Po Antrojo pasaulinio karo rašytojas dirbo prekeiviu ir džiazo muzikantu. Vėliau įstojo į Prahos Karlo universitetą, kur studijavo muzikologiją, režisūrą ir literatūrą bei estetiką, kas turėjo nemažai įtakos jo kūrybai.
1948 m. M. Kundera, kaip ir daugelis to meto intelektualų, entuziastingai įstojo į komunistų partiją, tačiau vėliau, 1950 m. buvo išmestas iš jos, nuo 1956 m. iki 1970 m. vėl priimtas.
1952 m. M. Kundera baigia universitetą ir tampa Prahos Menų akademijos Filmų fakulteto asistentu, o vėliau profesoriumi. Rašytojas ten dėste pasaulio literatūrą. Tuo metu M. Kundera parašo daug eilėraščių, esė ir dramų. Prisijungė prie literatūrinių žurnalų Literarni Noviny ir Listy redakcijų.
Šeštąjį dešimtmetį M. Kundera dirbo vertėju, taip pat rašė esė ir dramas teatrui. Po 1968 m. sovietų invazijos, balandžio 21 d. M. Kundera neteko dėstytojo darbo, jo knygos buvo uždraustos visoje šalyje, nes rašytojas priklausė Prahos pavasario pasipriešinimo judejimui. 1970 m. rašytojui uždrausta leisti knygas.
1975 m. M. Kundera tapo profesoriumi Rennes universitete (Prancūzija). 1979 m., dėl knygos Juoko ir užmaršties knyga neteko Čekoslovakijos pilietybės, o 1981 m. M. Kundera gauna Prancūzijos pilietybę. Rašytojo romanai buvo uždrausti ir tuometinėje Sovietų Sąjungoje. Iki 1985 m. rašytojas interviu duodavo tik raštu.
Šiuo metu rašytojas su žmona gyvena Paryžiuje.

Kūryba

Pirmoji rašytojo knyga buvo išleista 1953 m. Rašytojas pripažinimą pelnė ne poezijos rinktinėmis, kurias buvo išleidęs anksčiau, bet trumpų istorijų rinkiniu, kuris buvo pavadintas Juokingos meilės (parašytas 1958 m. – 1968 m.).
Rašytojo pirmasis romanas Pokštas (1967 m.), pasakoja apie stalinizmą.
Romanas – Gyvenimas yra kitur buvo išleistas 1973 m. Paryžiuje.
1986 metais M. Kundera išleido pirmą knygą prancūzų kalba – L’Art du Roman (Romano menas).
1984 m. išleido romaną Nepakeliama būties lengvybė, laikomu jo garsiausiu darbu. Knygoje gilinamasi į čekų kilmės porelės gyvenimą, iškylančius sunkumus tuometinėje sovietinėje valstybėje. 1988 m. amerikiečių režisierius Philip Kaufman pastato filmą pagal šią knygą.
1990 m. autorius išleido knygą Nemirtingumas, kuri laikoma labiau kosmopolitiška nei prieš tai jo buvusios knygos. Knygoje daugiau vietos suteikiama filosofinėms, o ne politinėms temoms, kas pasikartoja jo vėliau išleistose knygose.
Vladislavas Kazakevičius

Biografija

1958 m. baigė Kauno raj. Vandžiogalos vidurinę mokyklą. Besimokydamas vidurinėje mokykloje dvejus metus dirbo kultūros namų direktoriumi. 1963 m. baigė Vilniaus valstybinio universiteto Teisės fakultetą. 1975 m. įstojo ir 1978 m. baigė Žemės ūkio akademijos Ekonomikos fakultetą.
1963 m. Kauno raj. „Spindulio“ kolūkio pirmininkas, 1966–1979 m. Radviliškio raj. „Komunaro“ kolūkio pirmininkas. 1978 m. pabaigoje nuteistas pagal RTFSR baudžiamojo kodekso 174–175 straipsnius už kyšininkavimą gaunant iš Maskvos atsargines detales automašinoms. 1985 m. Žibartonių kolūkio pirmininko pavaduotojas, 1988 m. Kėdainių rajono Krakių kolūkio pirmininko pavaduotojas, 1990 m. Kėdainių raj. Pašušvio kolūkio pirmininkas 1991 m. Panevėžio raj. Žibartonių kolūkio pirmininkas 1992 m. išrinktas Žibartonių žemės ūkio bendrovės pirmininku.
Nuo 1978 m. TSKP narys, nuo 1993 m. Lietuvos valstiečių partijos, Valstiečių ir Naujosios demokratijos partijų sąjungos, Lietuvos valstiečių liaudininkų sąjungos narys.
1995–1997 m., 1997–2000 m., 2000–2003 m. ir 2003–2007 m. Panevėžio rajono savivaldybės tarybos narys.
Nuo 1993 m., sukūrus Žemės ūkio bendrovių asociaciją, renkamas šios asociacijos prezidento pavaduotoju. 2004 m. kooperatyvo „Lietuviškas pienas“ valdybos pirmininkas. Sutuoktinė mirė 2000 m., dukterys Rita ir Jūratė.
Meteorai

Istorija

Debiutavo 1967 m. rudenį V-ame Kauno politechnikos instituto (KPI) festivalyje. Pradėjo groti šokių vakaruose KPI 5-uose rūmuose (Statybos faklultetas). Grojo „The Beatles“, „The Rolling Stones“, „The Animals“ ir kitų tuo metu populiarių Vakarų šalių bei Lenkijos grupių kūrinius. Aranžavo lietuvių liaudies dainas, kūrė savas. Kai kurios jų tapo populiarios, buvo atlikti įrašai radijo ir televizijos studijoje.
Neapsiribota vien grojimu studentų vakaruose – dalyvauta miesto kolektyvų apžiūrose, konkursuose, KPI rengtuose festivaliuose. Paskatinimui 1969 m. „Meteorams“ kartu su kitais meno kolektyvais buvo leista išvykti į Bulgariją ir Rumuniją. 1970 m. iškovota teisė reprezentuoti KPI koncertuojant respublikoje instituto mokslo ir kultūros dienų metu.
Wielka encyklopedia PWN

Apimtis

Wielka encyklopedia sudaro 30 tomų. Joje – 140 000 straipsnių (40 000 biografinių, 22 000 geografinių straipsnių), 15 000 ilustracijų, 700 žemėlapių. Iš viso spausdintinė versija sudaro apie 135 mln. (spaudos) ženklų.

Leidyba

Vyriausiasis redaktorius – Janas Vojnovskis. Redakcijos sudėtyje – 100 asmenų. Enciklopediją kūrė apie 3 000 autorių bei recenzentų.

Istorija

Po Rytų bloko valstybėse vyravusio socializmo žlugimo nutarta papildyti anksčiau leistą Wielka Encyklopedia Powszechna PWN enciklopediją, pataisyti socialistine ideologija dvelkiančius straipsnius ir atnaujinti pasaulio žinias.
2001 pasirodė pirmasis tomas. XXXI papildantis tomas išleistas 2005 pabaigoje.
Gasčiūnai (Kėdainiai)

Istorija

XIX a. pab. buvo kaimas Skėmių valsčiuje, buvo 54 sodybos. XX a. pr. tai buvo Gasčiavičiams (Gościewicz) priklausęs dvaras ir kaimas Surviliškio valsčiuje.
Ekumenizmas

Ekumenizmas (gr. okuménē 'gimtoji žemė') – religinis judėjimas, siekiantis visų krikščionių bažnyčių suartėjimo, bendravimo ir susivienijimo, kaip galutinio tikslo, kad būtų atkurta vieninga krikščionybė.
Ekumeninio sąjūdžio tendencijų ir idėjų pastebėta apie XIX a. vidurį tarp protestantų, ieškančių išeities iš misijų krizės, kilusios dėl laisvamanybės ir ateistinės pasaulėžiūros plitimo.
Algirdas Jonas Ambrazas

Algirdas Jonas Ambrazas (1934 m. vasario 11 d. Kaune – 2016 m. liepos 20 d. Nidoje) – Lietuvos muzikologas, habilituotas humanitarinių mokslų daktaras.

Biografija

Brolis Vytautas Ambrazas. 1958 m. baigė Lietuvos konservatorijos E. Balsio muzikos teorijos klasę. 1991 m. apgynė disertaciją „Juozas Gruodis ir lietuvių kompozitorių mokyklos formavimasis" ir tapo menotyros daktaru.
1957–1959 m. Lietuvos Radijo ir televizijos komiteto muzikos redaktorius. 1959–1964 m. Vilniaus pedagoginio instituto dėstytojas. 1964–1968 m. Lietuvos konservatorijos muzikos teorijos laboratorijos vedėjas. Nuo 1965 m. Lietuvos konservatorijos dėstytojas, 1987–1998 m. muzikos teorijos katedros vedėjas, nuo 1993 m. Muzikologijos instituto mokslinis vadovas; nuo 1982 m. profesorius.
1971–1975 m. Lietuvos kompozitorių sąjungos muzikologų sekcijos pirmininkas. 1991–1999 m. Lietuvos mokslo tarybos narys. Parašė 10 knygų, paskelbė daugiau, kaip 100 straipsnių. Skaitė pranešimus ir paskaitas apie Lietuvos muziką ir muzikos gyvenimą tarptautinėse konferencijose Latvijoje, Estijoje, Vokietijoje, Prancūzijoje, Lenkijoje, Suomijoje, Rusijoje, Ukrainoje ir kitur.
1979–1992 m. straipsnių rinkinio „Muzika“ redakcinės komisijos pirmininkas. Muzikos enciklopedijos (t.1, 2000 m. vyr. redaktorius. Parengė spaudai J. Gruodžio, K. Brundzaitės kūrinių ir raštų rinkinius.
Tridyglė gledičija

Augalų morfologija

Iki 40 m aukščio medis. Gyvena iki 120 metų.
Turi stambius trišakius, apie 6-10 cm ilgio dyglius ant stiebo ir šakų. Manoma, kad spygliai galėjo išsivystyti augalui stengiantis apsiginti nuo dabar jau išnykusių didelių gyvūnų.
Lapai poriškai plunksniški, 1,5–2,5 cm ilgio, ryškiai žalios spalvos. Rudenį pageltonuoja.
Žiedai sukrauti kekėse. Vėlyvą pavasarį pražysta kvapniais kreminės spalvos žiedais.
Vaisius yra plokščia ankštis, subręstanti tarp rugsėjo ir spalio mėn. Ankštys paprastai būna 30-45 cm ilgio.
Ėsdami, kartu su ekskrementais, sėklas paskleidžia atrajojantys žolėdžiai galvijai.

Mityba

Augalo ankštyse ir sėklose yra vitamino C.
Sėklos valgomos, jas vartojo Indėnai. Tinkamos alaus gamybai.
Hidd SCC

Istorija

Klubas įkurtas 1945 m.
Mikailaičiai

Aplinkinės gyvenvietės

Žeimiai – 1 km
Dimaičiai – 2 km
ŠIAULIAI – 7 km 
 GINKŪNAI – 5 km
Liutkūnai – 3 km
ALEKSANDRIJA – 6 km
 ZOKNIAI – 7 km
KAIRIAI – 3,5 km 
 Žvigai – 1,5 km
Zapalskiai – 1,5 km
Žiegždriai

Istorija

1908 m. Žiegždrių I stovyklą tyrinėjo T. Daugirdas ir L. Kšivickis.  Iki 1959 m. Žiegždriai buvo abipus Nemuno – Žiegždriai I ant aukšto šlaito kairiajame Nemuno krante ir Žiegždriai II dešiniajame krante, kur buvusi mokykla ir kaimo kapinaitės. 
Užtvenkus Nemuną ir pastačius Kauno vandens jėgainę, Žiegždriai II užlieti, o Žiegždriai I užlieti nevisiškai – išliko pietinė kaimo dalis, iš kurios susidarė dabartiniai Žiegždriai.
1958 m. atidaryta Žiegždrių psichiatrijos ligoninė, kurios vyriausiasis gydytojas buvo V. Krikščionaitis.

Pavadinimo kilmė

Kaimo vardas kilęs nuo žodžio žiegždras – „žvirgždas“.
Gardino sritis

Geografija

Didžiąją dalį teritorijos užima kalvota lyguma su pietryčiuose iškylusia Naugarduko aukštuma (aukštis apie 323 m). Klimatas vidutinių platumų, kontinentinis. Vidutinė sausio temperatūra -6 °C, liepos 18 °C. Per metus iškrinta apie 650 mm kritulių. Svarbiausios upės – Nemunas ir Vilija. Pušų, beržų, alksnių miškai užima penktadalį srities ploto. Į Gardino sritį įeina dalis Belovežo girios.

Demografija

Srityje gyvena 1,064 mln. gyventojų (apie 12 % šalies gyventojų). Tautinė sudėtis: baltarusiai (60,2 %), lenkai (26,8 %), rusai (10 %), ukrainiečiai (1,8 %), žydai (0,4 %), totoriai (0,2 %), lietuviai (0,3 %).

Ekonomika

Chemijos, mašinų, lengvoji, maisto, statybinių medžiagų, medienos apdirbimo pramonė, durpių gavyba. Veika Gardino ŠE. Auginamos grūdinės kultūros (kviečiai, miežiai, rugiai), cukriniai runkeliai, linai, bulvės, veisiami galvijai.
Sala

Žemyninės salos

Žemyninės salos, susijusios su tam tikru žemynu per šelfą. Žemyninių salų pavyzdžiai: Grenlandija, Niufaundlandas priklauso Šiaurės Amerikai, Barbadosas, Trinidadas ir Folklando salos – Pietų Amerikai, Airija, Didžioji Britanija, Sicilija – Europai, Sachalinas, Hokaidas, Sumatra, Java, Borneo – Azijai, Naujoji Gvinėja ir Tasmanija – Australijai.
Atskiras žemyninių salų tipas – atsiskyrusios salos arba mikrožemyninai, kurios yra atskilusios nuo žemyno. Geriausias pavyzdys yra Madagaskaras, kažkada buvęs Afrikos dalimi. Kitos tokios kategorijos salos - Reunjonas, Mauricijus, Sokotra, Kergelenas, Naujoji Kaledonija, Naujoji Zelandija (Zelandija), dalis Seišelų.
Kitas žemyninių salų tipas – barjerinės salos, kurios susidaro susikaupus smėliui ant žemyninio šelfo.

Upinės salos

Upinės salos susidaro didelėse upėse, jų deltose. Susiformuoja iš upės sąnašų, kurios tam tikrame upės taške nusėda susilpnėjus upės tėkmei. Šios salos būna efemeriškos, gali išnykti pakilus vandens lygiui. Kitos salos – stabilios ir gali gyvuoti ilgą laiką, nepriklauso nuo vandens lygio.

Vulkaninės salos

Vulkaninės salos susidaro veržiantis vulkanams. Geriausias vulkaninių salų pavyzdys yra vidurinė okeaninės salos, kurios nepriklauso jokiam žemynui. Viena vulkaninių salų rūšis yra salų lankai, kure susidaro litosferos plokštei palendant po kita plokšte, vykstant subdukcijai. Vykstant panirusios plokštės tirpimui mantijoje susidaro magma, kuri, jai išsiveržus lavos pavidalu, gali suformuoti salų lankus. Vulkaninių salų pavyzdžiai Ramiajame vandenyne: Šiaurės Marianai, Aleutų salos, ir didžioji Tongos dalis.
Kitas vulkaninių salų tipas susidaro, kai okeaninis rifas, susidaręs vandenyno dugne pasiekia vandens paviršių. Geriausias šio tipo salos pavyzdys yra Islandija – didžiausia tokio tipo sala.
Paskutinis vulkaninių salų tipas susidaro virš taip vadinamų „karštųjų taškų“. Šiose vietose konvekciniai žemės mantijos srautai pradegina litosferos plokštę ir toje vietoje atsiranda ugnikalnis. Iš pradžių jis būna povandeninis, o vėliau pasiekęs jūros lygį tampa vulkanine sala. „Karštasis taškas“ paprastai pasilieka vienoje vietoje ilgą laiką, todėl, vykstant tektoninių plokščių judėjimui, palaipsniui virš jo atsiranda naujas, dar nepradegintas, litosferos plotas. Taip palaipsniui atsiranda vis naujos salos sudarydamos salų linijas. Puikiausias šio tipo salų pavyzdys – Havajai.

Atolas

Atolas – sala, susiformavusi iš koralinio rifo, kuris išauga ant nuskendusios vulkaninės salos. Augdamas rifas kyla virš vandens paviršiaus ir suformuoja naują salą. Atolai paprastai yra žiedo formos, su sėklia lagūna centre. Atolų pavyzdžiai: Maldyvai Indijos vandenyne ir Bora Bora sala Ramiajame vandenyne.
Lepo Mikko

Biografija

1939 m. baigė aukštesniąją dailės mokyklą „Palias“ Tartu, mokėsi pas N. Triką. Nuo 1944 m. dėstė Tartu dailės institute; nuo 1965 m. profesorius.

Kūryba

Nutapė subtiliai niuansuotų figūrinių kompozicijų („Laivų dervuotojai“ 1939 m., „Šienapjūtėje“ 1945 m., „Derliaus šventė“ 1961 m., „Keturios moterys“ 1969 m.), peizažų („Laukai“ 1942 m.), natiurmortų. Apie 1950 m. kūrė paveiktas marksistinės pasaulėžiūros – nutapė kubistinių figūrinių kompozicijų, vaizduojančių žmogų vykstant revoliuciniams pertvarkymams („Žmogus ir kosmosas“, „Laiko ratas“, abu 1971 m., ciklas „Žmogus ir gamta“ 1977 m.).
Bardiškių pagrindinė mokykla

Istorija

1993 m. pradėjo veikti Bardiškių pagrindinė mokykla. Nuo 2010 m. rugsėjo 1 d. Žeimelio vidurinės mokyklos Bardiškių pagrindinio ugdymo filialas. 2012 m. rugpjūčio 31 d. mokykla uždaryta.
Norvegijos himnas

Eilės

Ja, vi elsker dette landet,

som det stiger frem,

furet, værbitt over vannet,

med de tusen hjem.

Elsker, elsker det og tenker

på vår far og mor

og den saganatt som senker

drømmer på vår jord.

og den saganatt som senker

senker drømmer på vår jord.
2

Dette landet Harald berget

med sin kjemperad,

dette landet Håkon verget

medens Øyvind kvad;

Olav på det landet malte

korset med sitt blod,

fra dets høye Sverre talte

Roma midt imot.
3

Bønder sine økser brynte

hvor en hær dro frem,

Tordenskiold langs kysten lynte,

så det lystes hjem.

Kvinner selv stod opp og strede

som de vare menn;

andre kunne bare grede,

men det kom igjen!
4

Visstnok var vi ikke mange,

men vi strakk dog til,

da vi prøvdes noen gange,

og det stod på spill;

ti vi heller landet brente

enn det kom til fall;

husker bare hva som hendte

ned på Fredrikshald!
5

Hårde tider har vi døyet,

ble til sist forstøtt;

men i verste nød blåøyet

frihet ble oss født.

Det gav faderkraft å bære

hungersnød og krig,

det gav døden selv sin ære -

og det gav forlik.
6

Fienden sitt våpen kastet,

opp visiret for,

vi med undren mot ham hastet,

ti han var vår bror.

Drevne frem på stand av skammen

gikk vi søderpå;

nu vi står tre brødre sammen,

og skal sådan stå!
7

Norske mann i hus og hytte,

takk din store Gud!

Landet ville han beskytte,

skjønt det mørkt så ut.

Alt hva fedrene har kjempet,

mødrene har grett,

har den Herre stille lempet

så vi vant vår rett.
8

Ja, vi elsker dette landet,

som det stiger frem,

furet, værbitt over vannet,

med de tusen hjem.

Og som fedres kamp har hevet

det av nød til seir,

også vi, når det blir krevet,

for dets fred slår leir.
Kvadratas (žaidimas)

Kvadratas Lietuvoje

Lietuvoje paplitęs bulgariškas kvadratas (angl. Nationball, angl. People’s Ball). Dažniausiai žaidžiamas žaidimas pradinėse klasėse. Kiekviena aikštelė turi 2 galines linijas, 2 šonines linijas ir vieną bendrą vidurio liniją. Žaidžiama tinklinio kamuoliu. Kamuolys žaidimui tinkamas jeigu krisdamas iš 2 m aukščio atšoka nuo grindų 1 m. Komandos sudėtis – 10 žaidėjų ir 2 atsarginiai. Mišrios komandos sudėtis – 5 mergaitės, 5 berniukai ir 2 atsarginiai žaidėjai.Gali žaisti ir mažiau ar daugiau,svarbu,kad visos komandos būtų vienodo stiprumo.Visi „iškirsti“ žaidėjai turi stovėti užkvadratyje ir dalyvauti žaidime. Laimi ta komanda, kuri iškerta visus priešininkų žaidėjus arba iškerta jų daugiau per numatytą laiko tarpą.

Kvadratas Japonijoje

Japoniškas kvadratas skiriasi nuo bendrojo kvadrato tuo, kad dauguma taisyklių nėra kituose žaidimo variantuose. Pavyzdžiui: žingsnių skaičius, kurį žaidėjas, turėdamas kamuolį, gali padaryti, yra ribotas. Žaidžiama vienu kamuoliu. Taip pat kamuolio tipas yra kitoks, palyginus su dažniausiai naudojamu Šiaurės Amerikoje.
Tumba

Geografija

Tumba yra įsikūręs už 27 km į pietus nuo Stokholmo.
Mindaugas Gervaldas

Biografija

1989 m. Šiauliuose baigė Pabalių devynmetę mokyklą. Nuo 1989 iki 1992 m. mokėsi Šiaulių 1-ojoje statybininkų mokykloje, ją baigęs įgijo vidurinį išsilavinimą ir mūrininko-betonuotojo-dailidės specialybę.
1990 m. rugpjūčio mėn. įstojo į Lietuvos šaulių sąjungą. 1991 m. sausio 8, 10-11 d., Vilniuje saugojo Lietuvos Respublikos Aukščiausiąją Tarybą – Atkuriamąjį Seimą. Sausio 11 d., Lietuvos Šaulių Sąjungos Šiaulių rinktinės būrio vado Zigmanto Šato įsakymu kaip nepilnametis išsiųstas (kartu su Zigmanto Šato sūnumi – Žilvinu) į Šiaulius ir paskirtas SKAT Šiaulių rajono 1-os kuopos vado ryšininku. 1991 m. nuo kovo 4 d. iki kovo 11 d. Vilniuje saugojo Lietuvos Respublikos Aukščiausiąją Tarybą – Atkuriamąjį Seimą, o kovo 11 d. Vilniuje davė Lietuvos kario savanorio priesaiką. 1991 m. birželio-liepos mėn. LŠS Šiaulių būrio sudėtyje Vilniuje saugojo Lietuvos Respublikos Aukščiausiąją Tarybą – Atkuriamąjį Seimą.
1991 m. liepos-rugpjūčio mėn. vykusių IV Pasaulio lietuvių žaidynių metu paskirtas į specialiai suformuotą SKAT Šiaulių greitojo reagavimo būrį. 1991 m. rugpjūčio pučo metu vykdė SKAT specialiąsias užduotis. 1991 m. rudenį dalyvavo kelių kontrolės operacijoje (kelyje Šiauliai-Vilnius ir Šiauliai-Ryga), užkertant Rusijos karinei vadovybei galimybę papildyti okupacines karines pajėgas Lietuvoje.
1992 m. baigė Šiaulių 1-ąją statybininkų mokyklą, pradėjo dirbti etatiniu krašto apsaugos sistemos darbuotoju.
1993 m. rugpjūčio – spalio mėn. mokėsi Lietuvos karo mokykloje. 1993 m. lapkričio mėn. jam suteiktas viršilos laipsnis.
1996 m. vasario 1 d. nuteistas 18 mėnesių pataisos darbų už neteisėtą šovinių laikymą. 1996–1998 m. dirbo pardavėju.
1996 m. įkūrė Lietuvių nacionalsocialistinės vienybės sąjungą, kuri dėl Lietuvos įstatymams prieštaraujančios kraštutinės nacionalistinės ideologijos nebuvo įregistruota. Tuomet jis su savo šalininkais bandė perimti vadovavimą merdinčiai Gyvenimo logikos partijai, bet vėliau iš jos išstojo ir perėjo į Lietuvos Nacionaldemokratų partiją, ir nuo 2002 m. gegužės 1 d. tapo jos pirmininku.
2005 m. lapkritį Šiaulių civilinės metrikacijos skyriui padavė prašymą pakeisti jo pavardę į Gervaldo. Prašymas buvo atmestas, nes jam buvo iškelta baudžiamoji byla už antisemitinį išpuolį. Be to, tarptautinį žodį „politika“ jis siūlė pakeisti naujadaru „valdymas“. Jo naujoji pavardė esą atitiktų jo partijos ideologiją.
2006 m. gruodžio 21 d. atsistatydino iš partijos pirmininko pareigų ir išstojo iš partijos, pareiškęs, kad nacionaldemokratai tapo „eiline partijėle“, o jos nariams trūksta kovingumo ir sąmoningumo.
2003–2007 m. Šiaulių miesto tarybos narys.
Žydų diskriminacijos kurstymu bei trukdymu žydų bendruomenės nariams atlikti religines apeigas kaltintas nacionalistų lyderis bei šeši jo bendražygiai buvo nuteisti 5 tūkstančių litų baudomis.
Yra 2007 m. vasario 25 d. įkurtos neįregistruotos politinės partijos, Vieningojo Lietuvių Nacionaldarbininkų Sąjūdžio, lyderis.
2012 m. liepos 17 d. Murzos pavardę pasikeitė į Gervaldo.